EkBass/fiwiki-20250220-pages-articles huggingface dataset:
U-31 (1936)

U-31 oli Saksan laivaston VIIA-luokan sukellusvene toisessa maailmansodassa, jossa se teki seitsemän taistelupurjehdusta. Alus upotti 11 kauppalaivaa yhteensä 27 751 bruttorekisteritonnia sekä kaksi tukilaivaa yhteensä 160 grt. Sukellusveneen laskema miina vaurioitti pahoin taistelulaiva HMS Nelsonia. Veneen ensimmäinen upotus oli toisen maailmansodan ensimmäinen saattueesta upotettu alus. == Valmistus == Alus tilattiin 1. huhtikuuta 1935 AG Weseriltä Bremenistä, missä köli laskettiin 1. maaliskuuta 1936. Alus laskettiin vesille 25. syyskuuta ja otettiin palvelukseen 28. joulukuuta ensimmäisenä päällikkönään Rolf Dau.Uboat.net U-31 == Palvelus == Palvelukseen otettaessa alus liitettiin 2. sukellusvenelaivueeseen. Alus upposi 11. maaliskuuta 1940 Jadebusenissa Britannian kuninkaallisten ilmavoimien pommitettua alusta, jolloin aluksen koko miehistö sai surmansa. Alus nostettiin maaliskuussa, minkä jälkeen se korjattuna palutettiin palvelukseen. Se upposi uudelleen 2. marraskuuta Irlannin luoteispuolella jouduttuaan syvyyspommihyökkäyksen kohteeksi. Syvyyspommit laukaisi Britannian kuninkaallisen laivaston hävittäjä HMS Antelope, jolloin kaksi miehistönjäsentä sai surmansa. Aluksen upottanut hävittäjä pelasti 44 eloonjäänyttä. ===Purjehdukset=== Sukellusveneen partiomatkat toisessa maailmansodassa: *1. Purjehdus 27. elokuuta, Memel - 2. syyskuuta 1939, Wilhelmshaven *2. Purjehdus 9. syyskuuta, Wilhelmshaven - 2. lokakuuta 1939, Wilhelmshaven **16. syyskuuta Furness, Withy and Companyn SS Aviemore 4 060 t **24. syyskuuta Charlton, McAllum and Companyn SS Hazelside 4 646 t *3. Purjehdus 21. lokakuuta, Wilhelmshaven - 31. lokakuuta 1939 Wilhelmshaven (miinoitusmatka) **HMS Nelson vaurioitunut osuttuaan miinaan *4. Purjehdus 19. marraskuuta, Wilhelmshaven - 11. joulukuuta 1939, Wilhelmshaven **1. joulukuuta Det Bergenske D/S A/S:n SS Arcturus 1 277 t **3. joulukuuta Jens Toftin SS Ove Toft 2 135 t **4. joulukuuta Erling J. Torstensenin SS Gimle 1 271 t **4. joulukuuta Wahl and Companyn SS Primula 1 024 t **6. joulukuuta Ed. Lassin SS Agu 1 575 t **6. joulukuuta Rederi A/B Bifrostin SS Vinga 1 974 t *5. Purjehdus 15. tammikuuta, Wilhelmshaven - 4. helmikuuta 1940, Wilhelmshaven *6. Purjehdus 16. syyskuuta, Wilhelmshaven - 8. lokakuuta 1940, Lorient **22. syyskuuta färsaarelainen höyrytroolari Union Jack 81 t **27. syyskuuta Lauritz Klosterin MV Vestvard 4 319 t *7. Purjehdus 19. lokakuuta, Lorient - 2. marraskuuta 1940 upotettu **29. marraskuuta Elders and Fyffes Limitedin SS Matina 5 389 t ==Päälliköt== Aluksen päälliköt: *Rolf Dau 28. joulukuuta 1936 - 8. marraskuuta 1938 *Johannes Habekost 8. marraskuuta 1938 - 11. maaliskuuta 1940 (kuollut) * .... (vene telakalla) *Wilfried Prellberg 8. heinäkuuta - 2. marraskuuta 1940 ==Lähteet== * ===Viitteet=== Luokka:Saksan toisen maailmansodan sukellusveneet Luokka:Tyypin VIIA sukellusveneet
Kansainvälinen tupakaton päivä

Kansainvälinen tupakaton päivä on 31. toukokuuta vietettävä kansainvälinen vuosipäivä. Päivää on vietetty vuodesta 1988 alkaen Maailman terveysjärjestön (WHO) aloitteesta. Tarkoituksena on kiinnittää maailman huomio tupakan laajaan käyttöön, tupakoinnista aiheutuviin sairauksiin ja kuolemiin. Vuonna 2020 tupakasta johtuvia kuolemia aiheutui vuodessa 8 miljoonaa. == Historia == Maailman terveysjärjestön 40. kokouksessa 15. toukokuuta 1987 esitettiin, että 7. huhtikuuta 1988 järjestettäisiin kansainvälinen tupakaton päivä. Päivä on sama kun on WHO:n perustamispäivä. Päivää oli tarkoitus viettää pidättäytymällä tupakan käytöstä. 42\. kokouksessa 17. toukokuuta 1989 päätettiin ottaa päiväksi 31. toukokuuta. Tupakattomana päivänä tuodaan esiin tupakoinnista aiheutuvia haittoja vuosittain vaihtuvilla teemoilla, kuten tupakan mainostaminen, terveysvaroitukset, tupakanpolton lopettaminen sisällä jne. == Teemoja == * 2007 Työpaikkojen savuttomuus * 2008 Tupakaton nuoriso * 2009 Tupakan terveysvaroitukset * 2010 Naisten ja tyttöjen suojeleminen tupakan haitoilta * 2011 WHO:n savuttomaan ympäristöön tähtäävä yleissopimus * 2012 Tupakkateollisuuden harjoittama häirintä * 2013 Kieltäkää tupakkamainonta, tupakan myynninedistäminen ja sponsorointi * 2014 Tupakkaveron nostaminen * 2015 Sähkösavukkeet tupakkaveron piiriin * 2016 Kiitos tupakkalaki! * 2017 Tupakka on uhka kehitykselle * 2018 Tupakka ja sydäntaudit * 2019 Tupakka ja keuhkot * 2020 Nuorten suojelu tupakkayhtiöiden markkinoinnilta ja tupakoinnin aloittamiselta * 2021 Sitoudu lopettamaan * 2022 Tupakka – uhka ympäristöllemme * 2023 Ruokaa, ei tupakkaa == Lähteet == == Aiheesta muualla == * * * * Luokka:Yhdistyneiden kansakuntien päivät Luokka:Toukokuun juhlapäivät Luokka:Tietoisuuspäivät Luokka:Tupakka
Jaiva (taajama)

Jaiva () on kaupunkimainen taajama ja kaupunkikunta Permin aluepiirin Aleksandrovskin piirissä Venäjällä. Se sijaitsee Jaiva-joen varrella 30 kilometriä Aleksandrovskista luoteeseen. Taajaman kautta kulkee Tšusovoin ja Solikamskin välinen rautatie. Asukkaita on 10 400 henkeä (vuonna 2009). Paikkakunta on saanut alkunsa kulakkeina karkotettujen talonpoikien Jaivan rautatieaseman lähelle rakentamasta asutuksesta. Vuonna 1931 sinne perustettiin saha, joka vuonna 1945 muutettiin talonrakennuskombinaatiksi. Myöhemmin kombinaattiin liitettiin vuonna 1956 perustettu huonekalutehdas. Vuodesta 1938 lähtien taajamassa toimi Verh-Jaivasta siirretty metsäteollisuuspiirin konttori. Vuonna 1956 alettiin rakentaa Jaivan lämpövoimalaitosta, joka otettiin käyttöön vuosina 1963–1965. Voimalan lauhdevesiä käyttää hyväkseen vuonna 1977 perustettu kalankasvatuslaitos. Vuonna 1978 alettiin rakentaa Jaivan suurkanalaa. Kaupunkimaisen taajaman statuksen Jaiva sai vuonna 1948. Nykyään Jaivassa toimii lämpövoimalaitos, suurkanala, saha ja muita metsäteollisuusyrityksiä sekä leipomo. Taajamassa on kaksi keskikoulua, lasten musiikkikoulu, kulttuuritalo, kaksi kirjastoa, kotiseutumuseo, sairaala ja ortodoksinen kirkko. ==Lähteet== Luokka:Aleksandrovskin piiri Luokka:Permin aluepiirin kaupunkimaiset taajamat
Paul Voss

Paul Voss (s. 26. maaliskuuta 1986 Rostock, Saksan demokraattinen tasavalta) on saksalainen maantiepyöräilijä, joka kilpaili ammattilaisena 2009–2016. Hän aloitti ammattilaisuransa Team Milramissa 2009–2010. Vuodesta 2011 hän edusti uransa loppuun saakka saksalaisjoukkuetta, joka oli 2011–2012 nimeltään Endura Racing, 2013–2014 Team NetApp-Endura ja 2015–2016 Bora-Argon 18. Hän on kilpaillut myös cyclocrossissa. Voss saavutti hopeaa alle 23-vuotiaiden EM- kilpailujen maantieajossa 2008. Hän voitti Katalonian ympäriajon 2010 avausetapin, 3,6 kilometrin aika-ajon, sekunnin erolla Levi Leipheimeriin Hän voitti gravelpyöräilyn World Series -kilpailu 3RIDES Gravel Racen 2023 ja sai samana vuonna gravelpyöräilyn EM-pronssia. == Lähteet == == Aiheesta muualla == *Paul Voss Team Milramin sivustolla Luokka:Saksalaiset maantiepyöräilijät Luokka:Vuonna 1986 syntyneet Luokka:Elävät henkilöt
Jani Raukko

Jani Raukko (s. 17. marraskuuta 1976 HarjavaltaVeikkausliiga Hall of Fame) on suomalainen jalkapalloilija. Hän on pelipaikaltaan keskikenttäpelaaja. Jalkapallouransa jälkeen on toiminut porilaisen jääpallojoukkueen Narukerän päävalmentajana. == Ura == Raukko on Rauman Pallo-Iirojen kasvatti.Kaleva Hän aloitti Veikkausliiga-uransa porilaisessa FC Jazzissa kaudella 1999 pelaten 19 ottelua. Ensiesiintymisensä pääsarjatasolla hän teki 25. huhtikuuta Kotkan TP:tä vastaan. Ensimmäisen liigamaalinsa hän teki 15. lokakuuta 2000 Kotkan TP:tä vastaan, ja koko kaudella hän teki yhteensä kaksi maalia pelaamissaan 31 ottelussa. Kaudeksi 2001 Raukko siirtyi Tampere Unitediin, jossa hän pelasi 16 ottelua voittaen Suomen-mestaruuden. Hän palasi FC Jazziin seuraavana vuonna pelaten 20 ottelua ja tehden kaksi maalia. Kaudella 2003 hän pelasi 23 ottelua tehden kolme maalia, ja seuraavalla kaudella 24 ottelua tehden viisi maalia. Yhteensä Raukko pelasi 133 Veikkausliigan ottelua ja teki niissä 12 maalia. Kauden 2009 Raukko aloitti Euran Pallossa, jossa teki 11 ottelussa 13 maalia.Satakunnan Kansa Vuonna 2018 Raukko aloitti jääpallon Bandyliigassa pelaavan Porin Narukerän päävalmentajana. Raukko valmistui tradenomiksi Satakunnan ammattikorkeakoulusta vuonna 2002.OP.fi Hän työskentelee Länsi- Suomen Osuuspankissa Rauman alueen henkilöasiakkaiden asiakkuusjohtajana.OP.fi == Saavutukset == * Suomen-mestaruus: 2001 ==Lähteet== Luokka:Suomalaiset jalkapalloilijat Luokka:Jalkapallon Suomen mestarit Luokka:Suomalaiset jääpallovalmentajat Luokka:Vuonna 1976 syntyneet Luokka:Elävät henkilöt
XL (ohjelmointikieli)

XL () on käsitteellistä ohjelmointiparadigmaa () varten kehitetty ohjelmointikieli. XL:n ominaisuuksiin lukeutuvat ohjelmoijan mukautettavissa oleva syntaksi ja semantiikka. Kääntäjän lisäosilla kieltä voi mukauttaa mielivaltaisesti. == Lähteet == ==Aiheesta muualla== * SourceForge.net - XL Luokka:Ohjelmointikielet
Viherritari

Viherritari (Papilio palinurus) on ritariperhosten heimoon kuuluva päiväperhonen, jota tavataan Kaakkois-Aasian sademetsissä. Se on väriltään smaragdinvihreä, lukuun ottamatta siivissä kulkevaa leveää juovaa, joka on vaaleanvihreä. Aikuisen yksilön siipien kärkiväli on 4,5–8 cm. == Aiheesta muualla == * Papilio palinurus Luokka:Ritariperhoset
Nuija

Nuija voi tarkoittaa: *nuija, paksu- ja raskaspäinen työkalu *piikkinuija eli aamutähti, keskiaikainen lähitaisteluase *ketjukuulanuija, keskiaikainen lähitaisteluase *Nuija ja tosinuija, komediaelokuva vuodelta 1994 *Suomalainen Nuija, vuonna 1875 perustettu suomenmielinen ylioppilasjärjestö *Nuija, sukunimenä: ** Pasi Nuija (s. 1970), suomalainen jalkapalloilija.
Aavikkoleguaanit

Aavikkoleguaanit (Dipsosaurus) on leguaanien heimoon (Iguanidae) kuuluva liskosuku. Siihen luetaan kaksi lajia: Meksikossa ja Yhdysvalloissa elävä aavikkoleguaani (Dipsosaurus dorsalis) sekä Isla Santa Catalina -saarella Meksikossa elävä Dipsosaurus catalinensis. Nimi Dipsosaurus tulee sanoista dipsa ’janoinen’ ja sauros ’lisko’. == Kuvaus == Aavikkoleguaanit ovat pienikokoisia leguaaneja: aikuiset yksilöt painavat 25–75 grammaa. Muiden leguaanien tapaan ne ovat pääosin kasvinsyöjiä, mikä on epätyypillistä alle sadan gramman painoisille liskoille. On mahdollista, että aavikkoleguaanien suosima korkea lämpötila mahdollistaa kasvien sulattamisen liskojen pienestä koosta huolimatta. == Evoluutio ja fossiilit == Aavikkoleguaanit edustavat todennäköisesti leguaanien vanhinta nykypäivään säilynyttä kehityslinjaa. Molekyylikellon avulla kehityslinjan iäksi on arvioitu noin 38 miljoonaa vuotta, ja sen vanhimmat tunnetut fossiilit kuuluvat eoseenilla noin 35 miljoonaa vuotta sitten eläneelle Queironius praelapsus -lajille. Toiseksi vanhimmat tunnetut samalle kehityslinjalle kuuluvat fossiilit ovat mioseenilta: aavikkoleguaani (Dipsosaurus dorsalis) ilmestyi Nebraskassa varhaismioseenilla, ja Armandisaurus explorator -laji tunnetaan keskimioseenin New Mexicosta. Kaikki nykyiset leguaanisuvut sisältävät kladogrammi: == Lähteet == Luokka:Leguaanit
Talviruokinta

Talviruokinta tarkoittaa seuraavia asioita: * Riistanhoidossa riistaeläimien talviruokintaa, kuten riistapeltoa tai ruokintapaikkaa. * Kotieläimien ulkoruokintaa talvikaudella, kuten lampaita ja lihakarjaa * Lintujen talviruokintaa
Esikääntäjä

Esikääntäjä () on ennen ohjelmointikielen kääntäjää suoritettava ohjelma. Esikääntäjä on ikään kuin erikoistunut tekstieditori. C-kielen esikääntäjä on erillinen itse C-kielestä, eikä esikääntäjä ymmärrä kielen rakenteita. C-kieleen esikääntäjän lisäämistä ehdotti Alan Snyder. Esikääntäjä kehitettiin vakioitujen arvojen ja makrojen käsittelyyn sekä tiedostojen liittämiseen kuten BCPL:ssä ja PL/I:ssä. Myös muun muassa FORTRANiin on ollut saatavilla esikääntäjä. Esimerkki esikääntäjän käytöstä C-kielen kanssa: #define KOKO 20 int data[KOKO]; char merkkijono[KOKO]; .. jossa määritellyn vakion `KOKO` arvo `20` sijoitetaan esikääntäjän toimesta kohtiin, joissa sama merkkijono esiintyy. M4 on yksi yleiskäyttöisistä "esikääntäjäkielistä". == Lähteet == Luokka:Ohjelmointi
Ykstoist ykstoist

Ykstoist ykstoist on suomalaisen rap/reggae-yhtye Jätkäjätkien debyyttialbumi, joka julkaistiin 19. toukokuuta 2010. Kappale ”Joku saa tietää” on saanut jonkin verran radiosoittoa YleX:llä. Levystä julkaistiin vinyyliversio 26. toukokuuta 2010. Ykstoist ykstoist nousi parhaimmillaan kuudennelle sijalle Suomen virallisella albumilistalla. == Kappaleet == # # # # # # # # # (mukana Rauhatäti) # # # Vääksy (Bonuskappale) == Arvostelut == * Desibeli.net: Desibeli.net: Levyarvio * Keskisuomalainen: positiivinenKeskisuomalainen: Levyarvio * Rumba: Rumba: Levyarvio * Soundi: Soundi: Levyarvio == Lähteet == Luokka:Vuoden 2010 esikoisalbumit Luokka:Jätkäjätkien albumit
Kapsáli

Kapsáli (; ) on Kreikan kylä, joka sijaitsee Kytheran saarella ja kuuluu Kytheran kuntaan, Saarten alueyksikköön ja Attikan alueeseen. Kylän väkiluku on 76 (vuonna 2011). Kapsáli on osa Chóran eli Kytheran pääkylän kyläyhdyskuntaa ja sijaitsee Kytheran eteläosassa Välimeren rannalla, kaksi kilometriä Chórasta etelään. Kapsáli toimi venetsialaiskaudella Chóran satamana. Kapsálissa on esimerkiksi uimaranta, kahviloita, baareja, ravintoloita, autovuokraamo, huoneiden vuokraajia, hotelleja ja pieni supermarket. Kylä on ollut vuosien ajan saaren yöelämän keskus. == Väkiluvun kehitys == Vuosi Väkiluku 1981 62 1991 63 2001 71 2010 34 == Lähteet == == Aiheesta muualla == * Kapsáli Visitkythera.gr-sivustolla Luokka:Kytheran kylät
Temppeliviikuna

Temppeliviikuna (Ficus religiosa) – myös pyhäviikuna, pipal tai bodhipuu – on pitkäikäinen, kesävihanta puu, joka kuuluu mulperikasvien (Moraceae) heimoon ja viikunoiden (Ficus) sukuun. Temppeliviikunalla on uskonnollista merkitystä sekä buddhalaisuudessa että hindulaisuudessa. == Ulkonäkö ja koko == Temppeliviikuna on aluksi päällyskasvi, mutta juurtuu iän myötä maahan ja kasvaa 15–25 metriä korkeaksi, leveälatvaiseksi puuksi. Sillä on leveät, harmaanruskeat oksat, jotka ovat nuorena hienokarvaiset. Runko on 30–50 senttimetriä paksu ja harmaa kuori sileä tai pystysuunnassa uurteinen. Nahkamaiset lehdet ovat soikeat tai kolmiomaiset ja kasvavat 9–17 senttimetriä pitkiksi ja 8–12 senttimetriä leveiksi. Ehyt- tai mutkalaitainen lehtilapa on hertta- tai kiilatyvinen ja pitkäsuippuinen tai otakärkinen. Lavan alapinta on vaaleampi kuin kiiltävän tummanvihreä yläpinta ja keskisuonen molemmin puolin on 2 tyvisuonta ja 5–7 sivusuonta. Ohut lehtiruoti on vähintään yhtä pitkä kuin lehtilapa ja kiinnittynyt puuhun nivelellä. Kiinnittymiskohdassa on pienet, soikeat korvakkeet, joiden kärjet ovat suippoja. Temppeliviikuna kukkii maalis–huhtikuussa. Sen pienet hede- ja emikukat kätkeytyvät mehevien, vihreiden kukintolapakoiden eli viikunoiden sisälle. Sileäpintaiset, litteän pallon muotoiset lapakot ovat 1–1,5 senttimetrin mittaiset ja soikeiden suojuslehtien peittämät. Ne ovat kiinnittyneet yksittäin tai pareittain puun lehteviin oksiin. Temppeliviikunan pölyttämiseen on erikoistunut tietty viikunapistiäislaji, jonka tieteellinen nimi on Blastophaga quadraticeps. Pistiäisnaaraat tunkeutuvat nuorten kukintolapakoiden sisälle lapakon päässä olevasta aukosta ja pölyttävät emikukat laskiessaan niihin munansa. Pölytyksen jälkeen lapakot kypsyvät touko–kesäkuussa punaisten pilkkujen täplittämiksi sinipunaisiksi hedelmiksi ja samanaikaisesti pistiäisen munista kehittyy ensin toukkia ja lopulta täysikasvuisia pistiäisiä. Pistiäiskoiraat kaivavat hedelmän seinämiin aukkoja, joiden kautta siitepölyä ja hedelmöittyneitä munia kantavat naarat voivat lähteä etsimään uusia lapakoita muniaan varten. == Levinneisyys == Temppeliviikuna kasvaa luonnonvaraisena Pohjois-Intiassa, Nepalissa, Pakistanissa sekä Indokiinassa, mutta on levinnyt ihmisen mukana muuallekin, kuten Yhdysvaltoihin ja Israeliin. == Elinympäristö == Temppeliviikuna menestyy kaikkialla tropiikissa 1 500 metrin korkeudelle saakka. == Temppeliviikuna kulttuurissa == Buddhalaiset pitävät sitä pyhänä, sillä Siddhartha Gautaman sanotaan saavuttaneen nirvanan mietiskeltyään kuusi vuotta bodhipuun varjossa. Hindut puolestaan liittävät temppeliviikunan naisten hedelmällisyyteen ja uskovat, että Vishnu-jumala syntyi sen juurella. == Lähteet == == Aiheesta muualla == * JSTOR Global Plants: Ficus religiosa * Integrated Taxonomic Information System (ITIS): Ficus religiosa * Global Biodiversity Information Facility (GBIF): Ficus religiosa * United States Department of Agriculture (USDA): Ficus religiosa * Pherobase: Floral volatiles of Ficus religiosa Luokka:58.41 Puut, pensaat Luokka:Viikunat
Yhdistyneen kuningaskunnan parlamenttivaalit 1997

Yhdistyneen kuningaskunnan parlamenttivaalit 1997 järjestettiin 1. toukokuuta. Vaaleissa Työväenpuolue sai enemmistön ja puolue palasi hallitukseen 18 oppositiovuoden jälkeen. Työväenpuolueen puheenjohtajasta Tony Blairista tuli uusi pääministeri. == Lähteet == == Aiheesta muualla == 1997 Luokka:Vuoden 1997 vaalit
Vsevolodo-Vilva

Vsevolodo-Vilva () on kaupunkimainen taajama ja kaupunkikunta Permin aluepiirin Aleksandrovskin piirissä Venäjällä. Se sijaitsee Jaivan sivujoen Vilvan varrella 16 kilometriä Aleksandrovskista luoteeseen. Taajaman kautta kulkee Tšusovoin ja Solikamskin välinen rautatie. Asukkaita on 3500 henkeä (vuonna 2009). Paikkakunta on saanut alkunsa vuonna 1811 perustetusta rautatehtaasta. Nimen toinen osa perustuu omistajan Vsevolod Vsevoložskin etunimeen. Vuonna 1888 suljetun rautatehtaan tilalle perustettiin metanolia valmistanut metsäkemiallinen tehdas. Vuonna 1930 perustettiin sovhoosi ja vuonna 1943 metsäteollisuuspiirin konttori. Kaupunkimaisen taajaman statuksen Vsevolodo-Vilva sai vuonna 1928. Nykyään Vsevolodo-Vilvassa toimii kemian tehdas, metsäteollisuuspiiri, maatalousyritys, Bereznikin soodatehtaan kaivos ja metsänhankintayritys. Taajamassa on keskikoulu, lasten luomistyön keskus, kerhotalo, kirjasto ja sairaala. Nähtävyyksiin kuuluu tehtaanjohtajan talo, jossa vuonna 1916 asui kirjailija Boris Pasternak. ==Lähteet== ==Aiheesta muualla== * ”Pasternakin talo” Vsevolodo-Vilvassa Luokka:Aleksandrovskin piiri Luokka:Permin aluepiirin kaupunkimaiset taajamat
Andréas Anagnostákis

Andréas Anagnostákis () (1826–1897) oli kreikkalainen lääkäri ja Ateenan yliopiston lääketieteellisen tiedekunnan professori. Anagnostákis syntyi Antikytheran saarella ja oli kreetalaista alkuperää. Anagnostákis opiskeli Ateenan yliopistossa ja oli harjoittelussa Berliinissä, Wienissä ja Pariisissa. Hänestä tuli professori vuonna 1855. Hän opetti Ateenan yliopiston lääketieteellisessä tiedekunnassa vuodesta 1856 lähtien. Anagnostákis toimi 43 vuoden ajan oftalmologiaklinikan johtajana ja oli Ateenan lääketieteellisen seuran presidentti 20 vuotta. Vuonna 1877 Anagnostákiksesta tuli Ateenan yliopiston rehtori. Anagnostákis esitteli vuodesta 1854 lähtien oftalmoskoopin muunnosta. Oftalmoskooppi oli saksalaisen Hermann von Helmholtzin vuonna 1851 keksimä. Anagnostákiksen muunnos oli muun muassa käyttäjäystävällisempi, ja nykyisin se on oftalmologien kautta maailman laajalti hyväksymä. Lääketieteellisessä terminologiassa tätä instrumenttia kutsutaankin ”Anagnostákiksen oftalmoskoopiksi”. Lisäksi Anagnostákis kehitteli kirurgisia menetelmiä trichiasiksen hoitamiseen. == Lähteet == Luokka:Kreikkalaiset lääkärit Luokka:Vuonna 1826 syntyneet Luokka:Vuonna 1897 kuolleet
Spekulaatio

Spekulaatio tai spekulointi voi tarkoittaa seuraavia: * spekulaatio ajattelussa (spekulatiivinen filosofia), * spekulaatio taloudessa, sijoittaminen tavalla, joka ei takaa arvon säilymistä, * spekulaatio fiktiokirjallisuudessa (spekulatiivinen fiktio).
Pikiruukki (Kokkola)

Pikiruukki on Kokkolassa sijaitseva pienalue. Pikiruukki sijaitsee lähellä Tullimäkeä ja leirintäaluetta. Siellä on pääasiassa omakotitaloja, mutta myös kerrostaloja. Alueelle rakennettiin parisen omakotitaloa Kokkolan asuntomessuja 2011 varten. Pikiruukissa sijaitsee Pikiruukin päiväkoti. 90-luvulle asti alueella toimi Puolustusvoimien Asekoulu ja Keskusvarikko 8:n varikkoalue. Vuoteen 1970 asti kasarmialueella toimi Pohjanmaan Ilmatorjuntapatteristo. == Lähteet == Luokka:Kokkolan pienalueet
Kellon yläaste

Kellon yläaste oli yläkoulu entisen Haukiputaan Kellon taajamassa, lähellä Kalimeenojaa. Yläkoulussa työskentelee vajaat 400 oppilasta. Vuonna 2012 Kellon pääkoulu ja Kellon yläkoulu yhdistyivät Kellon kouluksi. ==Aiheesta muualla== * Kellon yläaste Haukiputaan kunnan internetsivuilla Luokka:Kello (kaupunginosa) Luokka:Oulun peruskoulut Luokka:Entiset suomalaiset oppilaitokset
FindSounds

FindSounds on verkkosivusto, jota ylläpitää Comparisonics Corporation. Sivustolta löytyy useita äänitehosteita, joita voi käyttää esimerkiksi omissa videoleikkeissä. == Lähteet == Luokka:Hakukoneet Luokka:Ääni
Salattu suhde

Salattu suhde () on kiinalainen ooppera, joka perustuu Li Yun 1600-luvulla kirjoittamaan rakkausnäytelmään. Näytelmää ei ole esitetty 300 vuoteen, koska sen aihetta, kahden naisen rakkautta, on vierastettu. Se esitettiin Suomessa toukokuussa 2010. == Tarina == Yangzhoussa asuvan oppineen miehen Fan Jiefun vastanainut vaimo Cui Jianyun meni temppeliin tarjoamaan suitsuketta jumalalle. Hän tapasi siellä kartanonherran tyttären Cao Yuhua. Cui piti Caon kropan tuoksusta ja Cao piti Cuin runojen kirjoittamisen kyvyistä. He vannoivat jumalan edessä verisisariksi. Cui jopa esitteli Caota miehelleen Fanille jalkavaimoksi saadaakseen Caon vierelleen. == Lähteet == Luokka:Kiinalainen ooppera Luokka:Kiinan musiikki Luokka:Elokuvat seksuaali- ja sukupuolivähemmistöistä
Matti Poutiainen

Matti Poutiainen (s. 7. toukokuuta 1955 Joroinen) on suomalainen pappi, joka toimi vuoteen 2018 Helsingin tuomiokirkkoseurakunnan kirkkoherrana ja tuomiorovastina. Hänet valittiin tehtävään vuonna 2006. Hän on ollut Helsingin tuomiorovastikunnan lääninrovastina vuodesta 2008. Poutiainen oli Töölön seurakunnan kirkkoherra vuosina 2000–2005. Koulutukseltaan hän on teologian lisensiaatti. Poutiainen oli ehdolla Helsingin piispaksi 2010. Hän sai ensimmäisellä kierroksella eniten ääniä mutta hävisi toisella kierroksella Irja Askolalle. Matti Poutiainen avioitui vaimonsa Kirstin kanssa 1975. Parilla on neljä lasta. == Lähteet == * Henkilötiedot Matti Poutiaisen kotisivulla === Viitteet === Luokka: Suomen evankelis-luterilaisen kirkon papit Luokka:Vuonna 1955 syntyneet Luokka:Elävät henkilöt
Heidenreich Vinke von Overberg

Heidenreich Vinke von Overberg oli Saksalaisen ritarikunnan alaisuudessa toimineen autonomisen Liivinmaan ritarikunnan mestari vuosina 1439–50. Hän hyökkäsi virkakaudellaan Inkeriin vuosina 1444–1447 ja aloitti Bauskan linnan rakennuttamisen. ==Lähteet== Luokka:Saksalainen ritarikunta Luokka:Inkerin historia Luokka:Syntymävuosi puuttuu Luokka:Kuolinvuosi puuttuu
Caesars Superdome

Caesars Superdome (alun perin Louisiana Superdome, aikasemmin Mercedes-Benz Superdome) on New Orleansissa Yhdysvalloissa sijaitseva urheilu- ja messurakennus, joka sijaitsee New Orleansin keskeisellä bisnesalueella.New Orleans Saints and Caesars Entertainment announce partnership: Stadium rebranded as Caesars SuperdomeViitattu 5.7.2024 Rakennus avattiin 3. elokuuta 1975. Superdomella pelaavat National Football Leaguen New Orleans Saints ja NCAAn Tulanen yliopisto. Stadionilla on järjestetty kahdeksan Super Bowlia, vuosina 1978, 1981, 1986, 1990, 1997, 2002, 2013 ja 2025. Siellä järjestetään myös jokavuotinen Sugar Bowl. Vuonna 2014 stadionilla järjestettiin Wrestlemania 30 showpaini tapahtuma joka keräsi 75 167 katsojaa. WrestleMania XXX to take place at Mercedes-Benz Superdome in New Orleans on April 6, 2014Viitattu 5.7.2024 ==Lähteet== == Aiheesta muualla == *Louisiana Superdomen virallinen kotisivu Luokka:Yhdysvaltain amerikkalaisen jalkapallon stadionit Luokka:Yhdysvaltain baseballstadionit Luokka:Yhdysvaltain jalkapallostadionit Luokka:Louisianan rakennukset ja rakennelmat Luokka:New Orleansin urheilu Luokka:National Register of Historic Places -kohteet Louisianassa
Dunkleosteus

Dunkleosteus on sukupuuttoon kuollut suuri petokala, joka eli myöhäisellä devonikaudella 380-360 miljoonaa vuotta sitten. Sillä oli vahvat leuat, joilla se luultavasti murskasi saaliskaloja, joilla oli suojaava panssari. Dunkleosteuksella oli myös itsellään paksu luinen suojaava panssari. Suurin laji, D. terrelli, kasvoi enintään 6 metriä pitkäksi ja painoi tonnin. Kalan silmät olivat panssarin syvennyksissä suojassa neljän luurenkaan keskellä. Dunkleosteuksen kohtaloksi oletetaan koituneen se, että sen saaliseläimet kehittyvät sitä nopeammiksi, kun panssarikaloja notkeammat rustokalat yleistyivät. Fossiileja on löytynyt Saksasta, Pohjois-Afrikasta ja Yhdysvaltojen itäosasta. Dunkleosteus söi lähes mitä tahansa eliöitä jotka elivät merissä. == Aiheesta muualla == * Prehistoric Wildlife: Dunkleosteus Luokka:Panssarihait
Cynognathus

Cynognathus (nimen merkitys: ”koiranleuka”) on sukupuuttoon kuollut terapsidisuku, joka kuuluu kynodontteihin. Se eli mesotsooisen maailmankauden alussa varhais- ja keskitriaskaudella noin 247–242 miljoonaa vuotta sitten. Cynognathusin fossiileja on löydetty Etelä-Afrikasta, Namibiasta, Argentiinasta ja Etelämantereelta. ==Ominaisuudet== Cynognathus oli hieman koiraa muistuttava lihansyöjä, ja hyvin suurikokoinen kynodontti. Sen pää on ruumiin kokoon suhteutettuna suuri, kallon pituus on noin 30–45 cm. Kallo on jokseenkin kapea ja sen alaleuassa on käytännöllisestikatsoen vain yksi luu, jossa ovat eläimen alaleuan etu-, kulma- ja poskihampaat. Kulmahammas on suuri ja alaleuan muoto mahdollistaa leukojen suuren avautumisen. Eläimellä oli kallon rakenteesta päätellen suuret leukalihakset ja täten suuri puruvoima. Cynognathusin vartalo on voimakasrakenteinen ja takajalat sijaitsevat ruumiin alla, joten eläimen asento oli sen eläessä nisäkäsmäinen. ==Luokittelu== Cynognathus kuuluu kladiin Eucynodontia, kladiin Cynognathia ja heimoon Cynognathidae. Eucynodontian edustajana se on täten läheisempää sukua nisäkkäille kuin ”primitiivisemmille” kynodonteille, joita ovat esimerkiksi Progalesaurus, Procynosuchus ja Thrinaxodon.The postcranial skeleton of the early triassic non-mammalian cynodont Galesaurus planiceps: implications for biology and lifestyle ===Fylogenia=== Muokattu Botha et al. (2007): J. A. Hopson (2001): Kuva:Cynognathus crateronotus - National Museum of Natural History - IMG 1987.JPG|Cynognathus crateronotusin kallo National Museum of Natural Historyssä Kuva:Cynognathus.JPG|Cynognathusin kallo Museum Mensch und Naturissa Kuva:Cynognathus, Natural History Museum, London, Mammals Gallery.JPG|Cynognathusin kallo Natural History Museumissa, Lontoossa Kuva:Snider-Pellegrini Wegener fossil map.gif|Cynognathusin jäänteiden löytöpaikat oranssilla Kuva:Vertebrae Cynognatus ect. Wellcome M0006649.jpg|Piirros Cynognathusin nikamista Kuva:Theraoid skulls. A, B, C and D. Wellcome M0006647.jpg|Piirros Cynognathus platycepsin (sama kuin Cynognathus crateronotus) kallosta. ==Lähteet== == Aiheesta muualla == *Cynognathus Prehistoric-wildlife.com Luokka:Kynodontit Luokka:Etelämantereen sukupuuttoon kuolleet eläimet
Théoneste Bagosora

Théoneste Bagosora (16. elokuuta 1941 – 25. syyskuuta 2021 Bamako, Mali) oli ruandalainen eversti, joka tuomittiin Kansainvälisessä Ruanda tuomioistuimessa elinkautiseen vankeusrangaistukseen Ruandan kansanmurhan pääsuunnittelijana.Joulukuu 2008 Yle vuosikatsaus Bagosora syntyi vuonna 1941 Gisenyin alueella Ruanda-Urundin länsiosassa. Presidentti Juvénal Habyarimana ja monet muut hutueliitin jäsenet olivat kotoisin samalta seudulta. Bagosora valmistui upseeriksi 1964 ja sen jälkeen hänjatkoi opintojaan Ranskassa.Profile: Col Theoneste Bagosora. BBC news. Eversti Bagosora oli maansa armeijan ylipäällikkö, kun hän laati suunnitelman maansa tutsivähemmistön tuhoamisesta. Sadan seuraavan päivän aikana tutseja surmattiin yli 800 000.Rwanda's Himmler: the man behind the genocide. Guardian. Bagosoara organisoi, koulutti ja aseisti yhdessä kahden muun upseerin kanssa Interahamwe-joukot, jotka totetuttivat tappamisen. He kokosivat myös nimilistoja tutseista ja maltillisista hutuista, jotka vastustivat etnisiä puhdistuksia. Valmistelu oli alkanut jo vuonna 1990, vaikka kansanmurha leimahti liikkeelle vuonna 1994 presidentti Habyarimanan lentokoneen syöksyttyä maahan. Kun hutujen sotaonni kääntyi, Théoneste Bagosora pakeni Kameruniin, jossa hänet pidätettiin vuonna 1996. Hänet luovutettiin Ruanda-tuomioistuimen eteen.Rwanda genocide mastermind jailed. BBC News. == Lähteet == Luokka:Ruandalaiset henkilöt Luokka:Sotilaat Luokka:Elinkautisvangit Luokka:Ruandan kansanmurha Luokka:Vuonna 1941 syntyneet Luokka:Vuonna 2021 kuolleet
Rossellini

Rossellini ja Rosselini ja Rosellini on yleinen italialainen sukunimi. Rossellini voi viitata seuraaviin henkilöihin: * Albert Rosellini (1910–2011), yhdysvaltalainen demokraattipoliitikko * Roberto Rossellini, italialainen elokuvaohjaaja, Renzo Rossellinin veli ** Ingrid Rossellini, yliopistonopettaja, Roberton tytär, Isabellan kaksoissisar ** Isabella Rossellini, näyttelijä, Roberton tytär, Ingridin kaksoissisar *** Elettra Rossellini Wiedemann, yhdysvaltalainen malli, Isabellan tytär * Renzo Rossellini, italialainen säveltäjä, Roberton veli * Will Rossellini, yhdysvaltalainen baseball-pelaaja ja yrittäjä
Hulluna humpasta

Hulluna humpasta on Eläkeläiset-yhtyeen vuonna 2010 julkaisema vinyylisingle. Singlen B-puolella on saman kappaleen karaokeversio. Kappaleen sanoitti Onni Waris, joka myös sävelsi sen Kristian Voutilaisen kanssa. Sovittajina toimivat Eläkeläiset ja Ensio Hienonen. Kappale oli ehdolla Suomen edustajaksi vuoden 2010 euroviisuihin. Eläkeläiset pääsivät Suomen karsintojen finaaliin ja olivat suurimpia ennakkosuosikkeja. Eläkeläiset voittivat finaalilähetyksen, mutta superfinaalissa yhtye tuli kolmanneksi. Lisää närää aiheutti, kun superfinalisteja kommentoimaan kutsuttu Marco Bjurström haukkui julkisesti Eläkeläisten kappaletta, mutta kehui superfinaaliin yltäneiden Nina Lassanderin ja Kuunkuiskaajien kappaleita. Monet epäilivät, että Yle oli manipuloinut äänestystuloksia ja että he palkkasivat Bjurströmin haukkumaan Eläkeläisiä. Kappale oli mukana myös yhtyeen Humppabingo-tuplakokoelmalla. == Lähteet == Luokka:Vuoden 2010 kappaleet Luokka:Eläkeläisten kappaleet
Valeri Kuzmin

Valeri Kuzmin (, s. 3. huhtikuuta 1941 Moskova) on venäläinen, entinen jääkiekkopuolustaja. Kuzmin aloitti uransa Moskovan Spartakissa, jossa hän voitti Neuvostoliiton mestaruuden kolmesti (1962, 1967 ja 1969). Hän edusti Helsingin Jokereita SM-liigan ensimmäisellä kaudella 1975–76, pelaten täyden runkosarjan tehoin 3+7=10. ==Lähteet== * Luokka:Neuvostoliittolaiset jääkiekkoilijat Luokka:Vuonna 1941 syntyneet Luokka:Elävät henkilöt
57 (luku)

57 (viisikymmentäseitsemän) on luonnollinen luku, jota edeltää luku 56 ja seuraa luku 58. == Matematiikassa == * 57 on puolialkuluku ja siten myös yhdistetty luku. * 57 on vajaa luku. * 57 on Leylandin luku: 2^5+5^2. * 57 on Duffyn luku. * 57 kuuluu Ulamin lukujonoon (). * 57 on palindromi viisijärjestelmässä (2125) ja seitsenjärjestelmässä (1117). * 57 voidaan muodostaa kolmen neliöluvun summana kahdella tavalla: 7^2+2^2+2^2 tai 5^2+4^2+4^2. * 57 voidaan muodostaa kahden neliöluvun erotuksena kahdella tavalla: 11^2-8^2 tai 29^2-28^2.57 Fifty-Seven LVII (arkistoitu) * 57 esiintyy kahdessa jaottomassa Pythagoraan kolmikossa: ja . * Radiaani on noin 57 astetta. == Luonnontieteissä == * 57 on lantaanin järjestysluku. * Rauta-57 on raudan vakaa isotooppi. * Rutenium-101 on ruteniumin vakaa isotooppi, jonka neutroniluku on 57. * 57 Mnemosyne on pikkuplaneetta. * Lyyran rengassumu tunnetaan myös nimellä Messier 57. == Muissa yhteyksissä == * 57 on Kolumbian kansainvälinen suuntanumero. * Kolme Yhdysvaltain neljästä ensimmäisestä presidentistä astui virkaan 57-vuotiaana (Washington, Jefferson ja Madison). * Eurooppatie E57 kulkee Itävallan ja Slovenian välillä. * Matkustaja 57 on elokuva. * Kantatie 57 kulkee Hämeenlinnan ja Pälkäneen välillä. == Lähteet == Luokka:Luonnolliset luvut
Alcor Life Extension Foundation

Alcor Life Extension Foundation on vuonna 1972 perustettu, Yhdysvalloissa, Arizonan osavaltiossa Scottsdalessa, sijaitseva säätiö, joka tutkii ja suorittaa syväjäädytyksiä. Säätiön toiminta perustuu kertamaksuun, ja säätiön varoista kertyneen pääoman tuotolla toiminta pidetään käynnissä. Vuoden 2013 elokuussa oli 117 henkilöä tai päätä kryosäilytystankeissa. ==Katso myös== *Vitrifikaatio *Molekulaarinen nanoteknologia ==Lähteet== *Suomen Transhumanistiliitto - Mitä on kryoniikka? === Viitteet === ==Aiheesta muualla== *Alcorin kotisivut Luokka:Yhdysvaltalaiset yritykset Luokka:Kylmätekniikka
Terry George

Terry George (s. 20. joulukuuta 1952) on irlantilainen elokuvaohjaaja ja -käsikirjoittaja. Hän voitti vuoden 2011 parhaan lyhytelokuvan Oscar-palkinnon tyttärensä Oorlagh Georgen kanssa elokuvasta The Shore. George oli Oscar- ehdokkaana myös vuonna 1996 elokuvan Isän nimeen sovitetusta käsikirjoituksesta ja vuonna 2004 elokuvan Hotelli Ruanda alkuperäiskäsikirjoituksesta. Terry George syntyi Pohjois-Irlannissa ja muutti Yhdysvaltoihin vuonna 1981. Monet hänen elokuvistaan sijoittuvat Pohjois- Irlantiin.Writer/Director Terry George to be Honored US Ireland == Filmografia == George on ohjannut, käsikirjoittanut ja tuottanut elokuvia.Elokuvat, joissa henkilö on esiintynyt/työskennellyt Elonet *Isän nimeen (In the Name of the Father, 1993) (käsikirjoitus) *Elämän hinta (Some Mother's Son, 1996) (ohjaus ja käsikirjoitus) *The Boxer (1997) (käsikirjoitus) *Räikeä valhe (A Bright Shining Lie, 1998) (ohjaus ja käsikirjoitus) *Hart's War (2002) (käsikirjoitus) *Hotelli Ruanda (Hotel Rwanda, 2004) (ohjaus, käsikirjoitus ja tuottaja) *Hetki pimeässä (Reservation Road, 2007) (ohjaus ja käsikirjoitus) == Lähteet == Luokka:Irlantilaiset elokuvaohjaajat Luokka:Irlantilaiset elokuvakäsikirjoittajat Luokka:Vuonna 1952 syntyneet Luokka:Elävät henkilöt
Hinckleyn suuri tulipalo

thumb|Hinckley Fire Museum, entinen rautatieasema, joka muutettiin museoksi Hinckleyn suuri tulipalo (), joka 1. syyskuuta 1894 tuhosi 420 neliömailia (1 100 km²) maastoa, oli Minnesotan historian toiseksi tuhoisin tulipalo. Ainakin 418 kuolonuhria vaatineen palon keskipiste oli Hinckleyssä. Jotkut tutkijat arvioivat uhreja olleen lähes 800. Hinckleyn lisäksi Mission Creekin ja Brook Parkin kylät paloivat kokonaan. Kahden kuukauden kuivuuden jälkeen Pinen piirikunnassa syttyi useita pieniä paloja. Tulet levisivät nopeasti, koska tuohon aikaan puutavaraa kerättäessä puista karsittiin oksat, jotka jätettiin maahan helposti syttyviksi keoiksi. Ihmiset pakenivat tulta kaivoihin, soihin ja jokeen. Boston Corbettin uskottiin kuolleen tulipalossa, vaikka asiasta ei täyttä varmuutta voi saada. Hänen viimeinen tunnettu asuinpaikkansa oli lähellä Hinckleytä ja uhriluettelosta löytyy "Thomas Corbett" -niminen mies. ==Aiheesta muualla== *AmericanHeritage.com:THE HINCKLEY FIRE *Hinckley Fire of 1894 Luokka:1894 Luokka:1800-luvun tulipalot Luokka:Maastopalot Yhdysvalloissa Luokka:Onnettomuudet Minnesotassa
Falásarna

Falásarna () on Kreikan kylä ja ranta-alue, joka sijaitsee Kreetan saaren luoteisosassa. Se kuuluu hallinnollisesti Kíssamoksen kuntaan, Chanián alueyksikköön ja Kreetan alueeseen. Kylä on osa Plátanoksen kyläyhdyskuntaa. Kylän väkiluku on 21 (vuonna 2011). Falásarnan kylä sijaitsee Kreetan luoteisosassa noin 16 kilometriä länteen Kíssamoksen kaupungista. Kylä on saanut nimensä antiikin ajan Falasarnan kaupungista, joka sijaitsi nykyisen kylän lähellä. Se oli merkittävä satamakaupunki, ja kukoisti erityisesti hellenistisellä kaudella 200-luvulla eaa. Kíssamoksesta ja Chaniásta kulkee linja-autoja Falásarnaan. Antiikin Falasarnan arkeologinen alue sijaitsee niemessä noin 1,3 kilometriä nykyisestä Falásarnan kylästä luoteeseen noin sadan metrin päässä nykyisestä merenrannasta. Tämä johtuu siitä, että mannerlaattojen liikkeiden seurauksena Kreetan itärannikkoa on vajonnut mereen ja vastaavasti länsirannikko on noussut ylemmäksi. Alueelta on löydetty muun muassa linnoitteiden ja sataman jäänteet. == Lähteet == == Aiheesta muualla == Luokka:Kíssamos Luokka:Kreetan kylät
In humppa we trust

In humppa we trust on vuonna 1996 ilmestynyt live-albumi Eläkeläiset- yhtyeeltä. ==Kappaleet== # # # # # # # # # # # # # # # # # # # # # Luokka:Eläkeläisten albumit Luokka:Vuoden 1996 albumit
6 Hebe

6 Hebe (symboli: ) on Marsin ja Jupiterin väliseen asteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi K. L. Hencke vuonna 1847. Samana vuonna löydettiin myös Iris ja Flora. Hebe ei ollut Hencken ensimmäinen löytö, sillä hän oli löytänyt myös Astraean vuonna 1845. Hebe löydettiin aikana, jolloin asteroidien asema planeettoina ei ollut vielä täysin mennyt, ja se on nimetty Hebe-jumalattaren mukaan. Asteroidi Heben uskotaan olevan H-kondriittimeteoriittien lähde. H-kondriitit ovat tyypillisimpiä Maahan osuvia meteoriitteja. ==Lähteet== * JPL Small-Body Database Browser: 6 Hebe * Hubble Images of Asteroids Help Astronomers Prepare for Spacecraft Visit *When did the asteroids become minor planets? * JPL Small-Body Database Browser: 5 Astraea * JPL Small-Body Database Browser: 7 Iris * JPL Small-Body Database Browser: 8 Flora * * Asteroid 6 Hebe: The probable parent body of the H-Type ordinary chondrites and the IIE iron meteorites Luokka:Päävyöhykkeen asteroidit
Nokia E5

Nokia E5 on Nokian loppukesästä 2010 myyntiin tullut matkapuhelinmalli. Se on muiden Nokian E-sarjan laitteiden tapaan yrityskäyttöön suunnattu älypuhelin. ==Käyttöjärjestelmä ja ohjelmistot== Puhelimen käyttöjärjestelmä on Symbian OS ja käyttöliittymä S60 3rd edition, Feature Pack 2. ==Tekniikka== Puhelimessa on 2,36 tuuman 320 × 240 pikselin värinäyttö ja täysi QWERTY-näppäimistö. Puhelin eroaa useimmista vuonna 2010 esitellyistä älypuhelimista siten, että siinä ei ole kosketusnäyttöä. Puhelimen käyttöjärjestelmä ja -liittymä ei sitä tue. Sisäistä 256 megatavun muistia on mahdollisuus laajentaa ei lennosta vaihdettavalla enintään 32 gigatavun microSD-muistikortilla. Akku on BL-4D litium-akku ja kapasiteetiltaan 1 200 mAh. ==Lähteet== ==Aiheesta muualla== * Käyttöohje (PDF) * Nokia E5 - Tuki E05 Luokka:Wi-Fi-laitteet Luokka:QWERTY- matkapuhelimet Luokka:Symbian-pohjaiset laitteet Luokka:Vuoden 2010 matkapuhelimet
Isän nimeen

Isän nimeen on yhdysvaltalainen elokuva vuodelta 1993. Elokuva perustuu Gerry Conlonin omaelämäkerralliseen teokseen kolmesta irlantilaismiehestä sekä yhdestä naisesta, jotka kaikki tuomittiin väärin perustein pommi-iskuista Englannin Guildfordissa. Myös Conlonin seitsemän sukulaista, mukaan lukien hänen isänsä Giuseppe Conlon, todettiin syyllisiksi avunannosta iskuihin. Pubeihin tehdyissä iskuissa kuoli vapaalla olleita brittisotilaita ja siviili. Heidät kaikki lukuun ottamatta Conlonin isää, "Guildfordin nelikko" ja "Maguiren seitsemän", vapautettiin vuonna 1989. Giuseppe Conlon menehtyi syyttömänä vankilassa kuuden vuoden vankeuden jälkeen. Isän nimeen oli seitsemän Oscarin ehdokkaana mutta ei saanut niistä yhtään. == Lähteet == == Aiheesta muualla == * * Gerry Conlon: Proved Innocent (omaelämäkerrallinen kirja) ISBN 0-14-023062-9 Luokka:Vuoden 1993 yhdysvaltalaiset elokuvat Luokka:Irlantilaiset elokuvat Luokka:Oikeussalidraamat Luokka:Poliittiset elokuvat Luokka:Elämäkertoihin ja muistelmiin perustuvat elokuvat Luokka:Jim Sheridanin ohjaamat elokuvat
Tbilisin ooppera- ja balettiteatteri

thumb|upright=1.0|Tbilisin ooppera- ja balettiteatteri Tbilisin ooppera- ja balettiteatteri on Tbilisissä Georgiassa toimiva valtion kulttuurilaitos. Se on perustettu 1800-luvun puolivälissä. Teatterissa oli myös ooppera alusta alkaen, mutta ensimmäisinä vuosina balettia esitti vieraileva pietarilainen ensemble. Nimekkäisiin vierailijoihin kuuluivat myös Isadora Duncan ja Mihail Fokin. Italialainen Maria Perrini asui Georgiassa 48 vuotta ja koulutti useita sukupolvia georgialaisia tanssijoita.Opera and Ballet Tbilisi (Vanhentunut linkki) (History of the Ballet Company. Arkistoitu sivu) Ensimmäinen georgialainen baletti esitettiin vuonna 1936.State Ballet School V. Chabukiani Tbilisi Ballet Art State School == Lähteet == ==Aiheesta muualla== Luokka:Tbilisi Luokka:Oopperatalot Luokka:Baletti Luokka:Georgialainen kulttuuri Luokka:Georgian rakennukset ja rakennelmat
69230 Hermes

69230 Hermes on Maan lähelle tuleva pikkuplaneetta, joka kuuluu Apollo- asteroideihin. Hermeksen löysi Karl Reinmuth vuonna 1937. Pikkuplaneetta on nimetty kreikkalaisen mytologian Hermes-jumalan mukaan. Ennen nimeämistään asteroidi tunnettiin tunnuksella 1937 UB. Hermes kuitenkin hävisi pian löytymisensä jälkeen. Sen löysi uudelleen B. A. Skiff (Lowell Observatoryssä) vuonna 2003. Tästä syystä Hermeksen pikkuplaneettanumero on suurempi kuin voisi luulla sen löytöajan mukaan. Hermes on kaksoisasteroidi, eli pikkuplaneetalla on suunnilleen itsensä kokoinen kiertolainen. ==Katso myös== *Pikkuplaneetan kuu *Maata uhkaava asteroidi *85585 Mjolnir ==Lähteet== *JPL Small-Body Database Browser: 69230 Hermes (1937 UB) *IAUC 8223: 2003 T3; 1937 UB (HERMES) *IAUC 8227: C/2003 U1; 1937 UB (HERMES) *IAUC 8225: 2003it; 2003io, 2003iq,, 2003is; 1937 UB (HERMES); C/2003 T3 *Numbered minor planets == Aiheesta muualla == *Cornell: Radar observations of long-lost asteroid 1937 UB (Hermes) Luokka:Apollo-asteroidit
Koripallon miesten SM-sarjakausi 1980–1981

Kausi 1980–1981 oli 41. kausi, jolloin pelattiin koripallon miesten Suomen mestaruudesta. SM-Koriksen mestaruuden voitti Torpan Pojat. Tampereen Pyrintö voitti hopeaa ja Hyvinkään Tahko pronssia. Runkosarja pelattiin kahdessa lohkossa. Runkosarjan länsilohkon voitti Tampereen Pyrintö ja itälohkon Torpan Pojat. == Runkosarja == === Sarjataulukko länsilohko=== O V H P+ P- P Tampereen Pyrintö 26 18 8 2681 2604 36 Playhonka 26 12 14 2455 2462 24 Helsingin NMKY 26 10 16 2693 2549 20 Turun NMKY 26 10 16 2320 2433 20 Forssan Koripojat 26 6 20 2428 2640 12 === Sarjataulukko itälohko=== O V H P+ P- P Torpan Pojat 26 21 5 2895 2585 42 Pantterit 26 19 7 2574 2339 38 Hyvinkään Tahko 26 18 8 2633 2512 36 KTP 26 14 12 2751 2694 28 Peli-Karhut 26 2 24 2285 2697 4 * Forssan Koripojat ja Peli-Karhut putosivat koripallon I-divisioonaan. SM-sarjaan nousivat Uudenkaupungin Urheilijat ja Äänekosken Huima. == Pudotuspelit == {{Turnauspuu8 ||||| ||Hyvinkään Tahko|2|Playhonka|0 ||||| ||Helsingin NMKY|2|Pantterit|1 ||Torpan Pojat|3|Hyvinkään Tahko|1 ||Tampereen Pyrintö|3|Helsingin NMKY|1 ||Torpan Pojat|3|Tampereen Pyrintö|0 ||Hyvinkään Tahko|2|Helsingin NMKY|0 }} === Loppuottelut === Torpan Pojat – Pyrintö Torpan Pojat Pyrintö 112–107 Pyrintö Torpan Pojat 112–117 Torpan Pojat Pyrintö 137–111 Torpan Pojat mestaruuteen voitoin 3–0. ToPo:n joukkue: Jukka Suhonen, Kimmo Rautiainen, Kari-Pekka Klinga, Anssi Rauramo, Kalevi Sarkalahti, Osmo Rekonen, Leon Huff, Esa Lamminsalo, Heikki Hyppönen, Veli-Pekka Sirola, Tapio Jämsä, Aki Kalliala. Valmentaja Eero Saarinen. == Lähteet == * Mitä Missä Milloin 1982, Otava, s. 469 * Markku Siukonen - Matti Ahola: Urheilun vuosikirja 1980-1981 (ISBN 951-9466-28-2) * Urheilumme kasvot 12 1980 Luokka:Vuoden 1980 koripallo Luokka:Vuoden 1981 koripallo
Jean-Baptiste Barrière

Jean-Baptiste Barrière (1707–1747) oli ranskalainen barokin ajan säveltäjä ja sellisti. Hänet tunnetaan erityisesti kuudesta sonaatistaan sellolle ja basso continuolle. ==Sävellykset== *Livre I de sonates pour violoncelle et basse continue (1733 Pariisi, omistettu kreivi Guergolaylle) *Livre II de sonates pour violoncelle et la basse continue (1735 Pariisi, omistettu Madame Jourdainille) *Livre III de sonates pour violoncelle et la basse continue (1739 Pariisi) *Livre IV de sonates pour violoncelle et la basse continue (1740 Pariisi) *Livre V Sonates pour le Pardessus de Viole avec la Basse Continue *Livre VI Sonates et Pieces pour le Clavecin (cembalosonaatteja) Luokka:Ranskalaiset sellistit Luokka:Ranskalaiset säveltäjät Luokka:Barokkisäveltäjät Luokka:Vuonna 1707 syntyneet Luokka:Vuonna 1747 kuolleet
Parris Duffus

Parris Duffus (s. 27. tammikuuta 1970 Denver, Colorado, Yhdysvallat) on yhdysvaltalainen entinen jääkiekkomaalivahti. Hän pelasi yhden NHL-ottelun Phoenix Coyotesin riveissä kaudella 1996–97. SM-liigassa Duffus edusti HPK:ta kaudella 1997–98, Jokereita kaudella 1998–99 ja HIFK:ta kaudella 1999–2000. Maajoukkuetasolla Duffus edusti Yhdysvaltoja vuosien 1996- ja 1999 MM- kilpailuissa. Vuoden 1996 MM-kilpailuissa Itävallassa hän saavutti pronssimitalin, ollen maalivahtien torjuntatilaston ykkönen. Duffus toimii nykyisin palomiehenä Fort Waynessa. ==Lähteet== * * * Luokka:Yhdysvaltalaiset jääkiekkomaalivahdit Luokka:St. Louis Bluesin varaamat pelaajat Luokka:Vuonna 1970 syntyneet Luokka:Elävät henkilöt
Transports Metropolitans de Barcelona

Transports Metropolitans de Barcelona eli TMB on Barcelonan kaupungin pääliikennelaitos. Se liikennöi suurinta osaa kaupunkialueen bussiliikenteestä sekä metrolinjoja 1-5 ja 9-11\. Vuonna 2009 TMB:n liikennevälineissä tehtiin yhteensä lähes 559 miljoonaa matkaa ja yhtiö työllisti 7 891 ihmistä. Barcelonan metropolialueen laajempi joukkoliikenteen kehittäminen ei ole TMB:n vastuulla, vaan siitä vastaa Autoritat del Transport Metropolità (ATM). Metrolinjoista 6-8 sekä osasta lähijunista puolestaan vastaa Ferrocarrils de la Generalitat de Catalunya (FGC). ==Lähteet== ==Aiheesta muualla== *TMB:n viralliset sivut Luokka:Barcelona Luokka:Liikennelaitokset Luokka:Espanjalaiset liikenneyhtiöt
Löylyä lissää

Löylyä lissää voi tarkoittaa seuraavia: * Löylyä lissää, Karjalan poikia -polkkasävelmään sovellettu laulu * Löylyä lissää, Ramses II:n kappale vuodelta 2022.
Tšatša

Tšatša () on perinteinen väkevä alkoholijuoma Georgiassa. Se valmistetaan useimmiten tislaamalla viinin puristustähteitä (rypäleiden kuoria ja siemeniä) samaan tapaan kuin italialainen grappa,Wines and Spirits of Georgia mutta muitakin marjoja ja hedelmiä voidaan käyttää raaka-aineina. Tšatšan kotitarvevalmistus on yleistä. == Lähteet == == Aiheesta muualla == Luokka:Brandy Luokka:Georgialainen keittiö Luokka:Aasialaiset juomat
Zona Universitàrian metroasema

Zona Universitària on Barcelonan metron linjan 3 eteläinen pääteasema. Se sijaitsee Avinguda Diagonal -puistokadun alla Les Cortsin alueella. Asema on saanut nimensä läheisestä Barcelonan yliopiston kampusalueesta. Se avattiin alun perin vuonna 1975 linjan L3B asemana. Nykyisin asemalta on vaihtoyhteys Trambaix-pikaraitiotien linjoille 1, 2 ja 3. Lisäksi uusien metrolinjojen 9 ja 10 asemat ovat rakenteilla. Myös linjaa 3 on suunniteltu laajennettavaksi asemalta eteenpäin. ==Aiheesta muualla== *Zona Universitàrian asema Trens de Catalunya -sivustolla Luokka:Barcelonan metroasemat
Liceun metroasema

Liceu on Barcelonan metron linjan 3 asema. Se sijaitsee La Rambla -kävelykadun alla kuuluisan Gran Teatre del Liceu -oopperatalon lähellä. Se avattiin nimellä Liceo vuonna 1925 Barcelonan ensimmäisen metrolinjan laajennuksen yhteydessä. Nykyisen nimensä se sai vuonna 1982. Vuonna 2008 asema remontoitiin perusteellisesti ja se sai samalla linjan 3 vaaleanvihreää tunnusväriä mukailevan sisustuksen. Asemalla on kaksi sisäänkäyntiä, joilta kummaltakin on tilanpuutteen vuoksi pääsy vain yhdelle laiturille. Näin ollen matkustajan täytyy valita oikea sisäänkäynti jo ennen asemalle menemistä. == Lähteet == == Aiheesta muualla == *Liceun asema Trens de Catalunya -sivustolla Luokka:Barcelonan metroasemat
Louis Diémer

Louis Diémer () oli ranskalainen pianisti ja säveltäjä. Diémer sai Pariisin konservatorion ensimmäisen palkinnon 1856. Hän opetti myöhemmin, vuodesta 1887, itse samassa oppilaitoksessa. Muuten hän saattoi urallaan keskittyä konsertointiin, koska hänen vaimonsa oli varakas. Diémerin oppilaita olivat muiden muassa Édouard Risler, Alfred Cortot, Marcel Dupré ja Robert Casadesus. Hän kantaesitti monta ranskalaista pianoteosta, kuten César Franckin Variations symphoniquesin. Diémerin soitosta on säilynyt muutama äänitys vuosilta 1904–1906. Diémer tunnettiin "asteikon ja trillin kuninkaana". Hänen teknisesti vaivatonta, hienostunutta ja huolellisesti viimeisteltyä soittoaan ihailtiin, mutta toisaalta Mark Hambourgin mielestä Diémerin sointi oli kova ja tämä oli soittajana kuiva. ==Lähteet== ==Aiheesta muualla== * Luokka:Ranskalaiset pianistit Luokka:Vuonna 1843 syntyneet Luokka:Vuonna 1919 kuolleet